
CONSILIUL JUDEŢEAN
HOTĂRÂRE
privind aprobarea rezultatelor evaluării finale a managementului la Complexul Muzeal Bistriţa-Năsăud 
         Consiliului Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni,
          Având în vedere:
 
- raportul final nr. IAb/916/20.01.2015 al Comisiei de evaluare privind stabilirea rezultatelor evaluării finale a managementului la Complexul Muzeal Bistriţa-Năsăud;

- expunerea de motive nr. II/936/21.01.2015 a Vicepreşedintelui Consiliului Judeţean Bistriţa-Năsăud;
 
- raportul  nr. IIB/938/21.01.2015 al Direcţiei economice din cadrul Consiliului Judeţean Bistriţa-Năsăud;

- contractul de management nr. 1807/29.03.2012 încheiat între Consiliul Judeţean Bistriţa-Năsăud şi Domnul Gavrilaş Vasilichi George-Alexandru;
- prevederile art. 42 alin. (4) din Ordonanţa de Urgenţă nr. 189/2008 privind managementul instituţiilor publice de cultură, cu modificările şi completările ulterioare;
- prevederile Hotărârii Guvernului nr. 1301/2009 pentru aprobarea Regulamentului-cadru de organizare şi desfăşurare a concursului de proiecte de management, Regulamentului-cadru de organizare şi desfăşurare a evaluării managementului, modelului-cadru al caietului de obiective, modelului-cadru al raportului de activitate, precum şi modelului-cadru recomandat pentru contractele de management, pentru instituţiile publice de cultură;
- prevederile Hotărârii Consiliului Judeţean Bistriţa-Năsăud nr. 157/2014 privind numirea comisiei de evaluare a managementului şi aprobarea Regulamentului de organizare şi desfăşurare a evaluării managementului la Complexul Muzeal Bistriţa-Năsăud;

- raportul nr. IBa/1499/28.01.2015 al Comisiei de administraţie;
- raportul nr. IBa/1498/28.01.2015 al Comisiei de cultură.
În temeiul dispoziţiilor art. 91 alin. (1), lit. d), alin. (5), lit. a), pct. 4, art. 97 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,   
HOTĂRĂŞTE:
Art.1. Se aprobă rezultatele evaluării finale ale managementului la Complexul Muzeal Bistriţa-Năsăud pentru managerul GAVRILAŞ VASILICHI GEORGE-ALEXANDRU care a obţinut nota finală 9,92, conform raportului final nr. IAb/916 din 20.01.2015 al Comisiei de evaluare, prevăzut în Anexa care face parte integrantă din prezenta hotărâre.  
  
Art.2. Prezenta hotărâre a fost adoptată cu un număr de 30 voturi «pentru».
Art.3. Cu ducerea la îndeplinire a prevederilor prezentei hotărâri se încredinţează domnul Vicepreşedinte Alexandru Pugna şi managerul Complexului Muzeal Bistriţa-Năsăud. 
       
Art.4. Prezenta hotărâre se comunică de către Serviciul administraţie şi relaţii publice cu:

· Direcţia economică;

· Domnul Vicepreşedinte Alexandru Pugna;
· Complexul Muzeal Bistriţa-Năsăud;

· Domnul Gavrilaş Vasilichi George-Alexandru;
· Instituţia Prefectului judeţul Bistriţa-Năsăud.

